**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**proiect**

Ca urmare a solicitării de emitere a acordului de mediu adresate de **COMUNA SÂG,** cu sediul în județul Sălaj, comuna Sâg, satul Sâg, str. Principală, nr. 1, pentru proiectul: “*Înființare rețea de canalizare menajeră și racorduri la consumatori în localitatea Mal, din comuna Sâg județul Sălaj”****,*** propus a fi amplasat în județul Sălaj, comuna Sâg, satul Mal, înregistrată la A.P.M Sălaj cu nr. 7366 din 14.09.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.02.2024, că proiectul: “*Înființare rețea de canalizare menajeră și racorduri la consumatori în localitatea Mal, din comuna Sâg județul Sălaj”****,*** propus a fi amplasat în județul Sălaj, comuna Sâg, satul Mal,

***nu se supune evaluării impactului asupra mediului și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 10, lit b) și 13 lit.a);

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Graiul Sălajului, afişare si înregistrare anunţ la sediul Primăriei comunei Sâg, precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect: conform memoriului de prezentare și avizului de gospodărire a apelor proiect:**

Se propune realizarea unui sistem centralizat de canalizare menajeră pentru preluarea apelor uzate menajere generate în satul Mal (1167 consumatori), cu descărcare în rețeaua de canalizare existentă a satului Sâg, prevăzută cu stație de epurare (existentă) amplasată în satul Sâg.

Scopul proiectului este acela de a contribui la îmbunătăţirea condiţiilor de viaţă şi sanitare ale locuitorilor. Realizarea infrastructurii de apă și canal duce la creșterea calității vieții socio-culturale și la crearea de noi oportunități investiționale din partea agenților economici . Prin proiectul propus se va realiza îmbunătăţirea stării mediului înconjurător, reducerea poluării apelor curgătoare şi a apelor subterane. Din punct de vedere operațional, proiectul vizează îmbunătățirea infrastructurii fizice de bază din mediul rural, creșterea gradului de confort al locuitorilor, dezvoltarea economică a localităților și respectarea legislației specifice în vigoare din domeniul protecției calității apelor și a mediului.

Sistemul centralizat de canalizare menajeră din localitatea Mal, va fi compus din :

- canalizare menajeră gravitațională: PVC SN8 DN250, Ltotal= 7622 m;

inclusiv 216 buc cămine de vizitare / intersecție;

- canalizare menajeră sub presiune: PEHD PE100-RC SDR17 PN6 D63-110mm, Ltotal = 3037 m;

- alimentare cu energie electrică la stațiile de pompare;

- stații de pompare: 7 stații de pompare;

- racorduri de canalizare: PVC, Dn 160 mm, SN8, în număr total de 178 bucăţi:

***~ Înființarea* *unui sistem de canalizare menajeră în satul Mal, com. Sâg,* cu lungimea totală de 10659 m** (dimensionat pentru 1167 locuitori ai satului Mal),pentru colectarea și transportul apelor uzate menajere, debite: Qu zi max.=140,04 m3/zi (1,62 l/s), Qu zi med.= 116,70 m3/zi (1,35 l/s), Qu or max.= 11,67 m3/h (3,24 l/s), cu descărcare într-un cămin de canalizare existent în satul Sâg (cămin cu coordonatele Stereo 1970: X(E)=332596.743; Y (N)=622020.991), racordat la stația de epurare din satul Sâg, astfel:

**-realizare rețea de canalizare menajeră gravitațională cu lungimea totală de 7622 m**, din tuburi PVC SN8 DN 250 mm (prevăzută cu 31 buc. cămine de vizitare de Ø1000 și 185 buc. de Ø800), conform tabelului de mai jos:

| Lungimi tronsoane de canalizare menajeră gravitațională | | |
| --- | --- | --- |
| Nr. crt. | identificator tronson | lungime [m] |
| 1 | CO-GR-DC84 TR.1 | 1460 |
| 2 | CO-GR-DC84 TR.2 | 410 |
| 3 | CO-GR-STR HULUBANEASCĂ | 55 |
| 4 | CO-GR-STR. BREJEASCĂ | 1120 |
| 5 | CO-GR-STR. BUTULESTI | 305 |
| 6 | CO-GR-STR. COSTINEASCA | 1480 |
| 7 | CO-GR-STR. DĂSCAȘ TR.1 | 230 |
| 8 | CO-GR-STR. DĂSCAȘ TR.2 | 335 |
| 9 | CO-GR-STR. HULUBĂNEASCA - DC84 TR.1 | 605 |
| 10 | CO-GR-STR. HULUBĂNEASCA - DC84 TR.2 | 685 |
| 11 | CO-GR-STR. MOINI | 235 |
| 12 | CO-GR-STR. NICULAI | 85 |
| 13 | CO-GR-STR. POLHOC TR.1 | 280 |
| 14 | CO-GR-STR. POLHOC TR.2 | 45 |
| 15 | CO-GR-STR. VĂLENII | 292 |
| lungime totală | | 7622 |

**-realizare rețea de canalizare menajeră sub presiune cu lungimea totală de 3037 m**, din conducte PEID PE100-RC SDR26-17 PN6 D63-110mm conform tabelului următor:

| Lungimi tronsoane de canalizare menajeră sub presiune | | |
| --- | --- | --- |
| Nr. crt. | identificator tronson | lungime [m] |
| 1 | CO-REF-SPAU1M | 622 |
| 2 | CO-REF-SPAU2M | 703 |
| 3 | CO-REF-SPAU3M | 88 |
| 4 | CO-REF-SPAU4M | 263 |
| 5 | CO-REF-SPAU5M | 760 |
| 6 | CO-REF-SPAU6M | 299 |
| 7 | CO-REF-SPAU7M | 302 |
| lungime totală | | 3037 |

**-executarea a 7 buc. stații de pompare apă uzată,** fiecare echipată cu două (1A+1R) electropompe submersibile, cu puteri cuprinse între 1-10 kW;

**-executarea a 178 buc. racorduri** menajere gravitaţionale executate din conducte PVC SN8, Dn 160 mm, SN8;

**~ *Traversări ale cursului de apă Valea Mal*** *(curs de apă cadastrat)* cu conducte de canalizare ape uzate menajere, astfel:

|  |  |  |  |  |
| --- | --- | --- | --- | --- |
| **Tip traversare/**  **curs de apă** | **Caracteristici traversare** | **Coordonate Stereo 1970** | | **Q1%**  (INHGA) |
| mal stâng | mal drept | mc/s |
| **Subtraversare nr. 1/ Valea Mal,**  cuconductă de canalizare menajeră (subtraversarea va fi realizată prin metoda forajului orizontal dirijat; groapa de lansare/primire realizată în afara zonei de protecție a cursului de apă, după căminele cu coordonatele Stereo 1970:X(N)=621355.4379;Y(E)=334159.3678(mal drept); X=621374.8809; Y=334147.0376 (mal stâng) | conductă canalizare menaj. PVC, Dn= 250 mm, în tub de protecție PEHD 400  x23,7 mm, lungime L=20 m; cotă talveg =345,5 mdMN; cotă pozare conductă =344,66 mdMN;  adâncime pozare față de talveg ,,-“ 0,84 m, sub adâncimea de afuiere | X=621374.8809  Y= 334147.0376 | X=621355.4379  Y=334159.3678 | 48,2 |
| **Supratraversare nr. 2/Valea Mal,**  cu conductă de canalizare menajeră ancorată de un pod existent ( la capete cămine cu coordonatele Stereo 1970: X=621163.9375; Y=334069.953 (mal stâng);X=621171.7442;Y=334091.5739 (mal drept) | conductă canalizare menaj. refulare, PEHD De=50 mm, în tub de protecție PEHD, De=160 mm, lungime L= 14 m, ancorată la cca. 50 cm deasupra intradosului podului existent | X=621163.9375  Y=334069.9503 | X=621171.7442 Y=334091.5739 | 47,3 |

La finalizarea lucrărilor, amplasamentul va fi adus la starea iniţială. Nu se acceptă denivelări de teren şi grămezi de materiale în apropierea şanţurilor. Zonele afectate de lucrări vor fi refăcute în funcţie de îmbrăcămintea iniţială: vor fi refăcute îmbrăcăminţile asfaltice din zonele asfaltate, vor fi refăcute trotuarele, zonele pietruite sau zonele verzi. Se va da o însemnătate deosebită zonelor afectate din faţa gospodăriilor. Refacerea zonelor afectate se va face conform detaliilor proiectate pentru fiecare tip de îmbrăcăminte în parte. Pentru săpături deschise până la adâncimi de 1,5…2,0 m, taluzele provizorii ale săpăturilor pentru faza de execuţie vor avea taluz de 1:1 deasupra nivelului apei subterane, respectiv 1:2 sub nivelul acesteia. În spaţiile înguste sau acolo unde se constată că natura terenului este necorespunzătoare se vor utiliza, obligatoriu, sprijiniri metalice. Materialul folosit pentru pozarea conductei va fi nisip, iar pentru umpluturi se va folosi pământul rezultat din săpături

**b2)** **cumularea cu alte proiecte existente şi/sau aprobate:**lucrările necesare realizării proiectului nu se suprapun cu alte proiecte existente sau planificate în zonă;

-

**b3) utilizarea resurselor naturale, în special a solului, a terenurilor, a apei şi a biodiversităţii**: - în urma executării săpăturilor la infrastructura va rezulta un volum de pământ care va fii reutilizat parțial la umpluturi. Se vor utiliza piatră spartă, balast, nisip și alte agregate la realizarea infrastructurii și a umpluturilor.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

**b5)** **poluarea şi alte efecte negative:** - nu există posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

**Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;
* se va utiliza apă pentru umectarea drumurilor din interiorul șantierului în perioadele calde.
* respectarea prevederilor OUG nr. 92/2021, privind regimul deșeurior, aprobată prin Legea nr.17/2023.

**Măsuri pentru protecția factorului de mediu aer:**

* ca o măsura generală, se vor adopta tehnologii şi utilaje performante nepoluante, echipate cu filtre pentru purificarea fluxului de gaze poluante emanate în aer şi de retenţie a substanţelor poluante;
* mijloacele de transport folosite în timpul execuției lucrărilor vor avea verificarea tehnică periodică efectuată, astfel încât nivelul emisiilor de poluanţi în atmosferă să se încadreze în limitele normativelor legale în vigoare;
* se vor evita activităţile de încărcare/descărcare a autovehiculelor cu materiale de construcţii generatoare de praf, în perioadele cu vânt puternic;
* zonele de lucru vor fi separate cu panouri demontabile în scopul împiedicării accesului persoanelor neautorizate.
* pe tot parcursul execuţiei lucrărilor se vor lua toate măsurile şi se vor realiza toate lucrările necesare pentru protecţia calității aerului.

**Măsuri pentru protecția factorului de mediu sol si subsol:**

* se vor lua măsuri de protejare a solului prin decopertarea stratului vegetal, transportul pământului în depozit intermediar, refacerea stratului după execuţia investiţiei. De asemenea, se va conserva, pe timpul execuţiei în limite rezonabile, terenul natural prin depozitarea ordonată şi organizată pe planul de organizare de şantier a materialelor, trasarea acceselor pentru utilaje si echipamente.
* deşeurile menajere produse de muncitori în timpul execuţiei lucrărilor vor fi colectate şi depozitate controlat în recipiente speciale cu capac, se va valorifica prin firme de salubrizare autorizate.
* se vor evita pierderile de carburanţi sau lubrefianţi la staţionarea utilajelor, toate utilajele vor fi atent verificate;
* se vor interzice lucrările de întreţinere, schimburi de ulei şi reparaţii la utilajele şi mijloacele de transport în amplasament, acestea realizându-se numai prin unităţi de specialitate autorizate;
* alimentarea cu combustibil a utilajelor şi mijloacelor de transport se va realiza numai la staţii autorizate, pe amplasament fiind interzisă amplasarea de depozite de combustibil;
* după terminarea lucrărilor se va reface cadrul natural la starea iniţială. Pe tot parcursul execuţiei lucrărilor se vor lua toate măsurile şi se vor realiza toate lucrările necesare pentru protecţia solului și subsolului.

**Măsuri pentru protecția factorului de mediu apă de suprafață si subterană:**

* pentru organizare de şantier (lucrări provizorii), în vederea colectării apelor uzate menajere, care provin din organizarea de șantier, se vor folosi toalete ecologice;
* măsurile luate pentru protecţia apelor subterane prevăzute în proiect sunt:

- pe durata execuţiei lucrărilor, se va acorda atenţie deosebită etanşeităţii îmbinărilor; nu se vor pune în operă materiale deteriorate şi/sau fără certificat de calitate;

* pe tot parcursul execuţiei lucrărilor şi funcţionării obiectivului se vor lua toate măsurile şi se vor realiza toate lucrările necesare pentru protecţia apelor şi prevenirea poluării accidentale ale apelor subterane şi de suprafaţă.

**Măsuri pentru protecția așezărilor umane:**

* se vor lua toate măsurile necesare pentru a nu fi afectate activităţile zilnice şi pentru a nu se crea disconfort locuitorilor din zonă;
* nu vor fi depozitate materiale de construcţii sau reziduuri de şantier în apropierea sau pe traseul drumurilor, astfel încât traficul rutier şi cel pietonal să nu fie afectate.

**Măsuri împotriva zgomotului si vibrațiilor:**

* se vor folosi utilaje, mijloace de transport şi aparate cu nivel de poluare fonică scăzut;
* pentru a reduce impactul asupra mediului natural şi rezidenţial a zgomotului, la niveluri acceptabile, se vor folosi panouri fonoabsorbante în zonele aflate în apropierea locuinţelor.

**Organizarea de șantier**

Amplasamentul organizării de șantier se va face pe un teren liber pus la dispoziție de Primăria Comunei Sâg. Incinta se va împrejmui.

Antreprenorul va fi responsabil pentru întreţinerea drumurilor puse la dispoziţie de către beneficiar pe parcursul perioadei de construcţie şi la încheierea lucrărilor le va preda cel puţin în starea iniţială.

Înainte de începerea oricărei activităţi, antreprenorul va face împreună cu reprezentanţii autorităţilor locale un proces verbal asupra stării suprafeţei oricărui teren privat sau public, pe care se va face accesul la amplasament (şantier). Antreprenorul va face ca toate aceste suprafeţe să fie accesibile şi le va menţine într-o stare corespunzătoare în timpul execuţiei lucrărilor. La terminarea folosirii de către antreprenor a acestei căi de acces el va reface starea suprafeţelor. Antreprenorul va menţine amplasamentul într-o stare curată, sănătoasă. Antreprenorul va remedia prompt orice deteriorare a drumului, căilor de apă şi structurilor, cauzate de operaţiile executate de el. Antreprenorul va da, în orice moment, personalului şi agenţilor beneficiarului, precum şi oricăror alţi antreprenori care lucrează pe şantier pentru beneficiar, folosinţa liberă a accesului conform necesităţilor pentru execuţia lucrărilor şi instalarea utilajelor. De la organizările de şantier vor rezulta deşeuri menajere, care se vor colecta selectiv în incinta acesteia. Pentru gestionarea apelor uzate menajera se vor folosi toalete ecologice amplasate in incinta organizării de şantier. Antreprenorul va încheia un contract cu o firmă specializată care va asigura transportul şi depozitarea deşeurilor la rampele amenajate. O parte din deşeurile rezultate din lucrările de construcţie pot fi refolosite.

La finalizarea lucrărilor, amplasamentul va fi refăcut la starea iniţială. Zonele vor fi refăcute în funcţie de îmbrăcămintea iniţială: vor fi refăcute îmbrăcăminţile asfaltice din zonele asfaltate, vor fi refăcute trotuarele, zonele pietruite sau zonele verzi. Se va da o însemnătate deosebită zonelor afectate din faţa gospodăriilor.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**c1)** **utilizarea actuală si aprobată a terenurilor:** conform certificatului de urbanism nr. 8 din 28.08.2023 emis de Comuna Sâg, lucrările propuse prin prezenta investiție se realizează pe rețeaua stradală existentă, terenul ocupat în suprafață de 6098 mp fiind proprietatea publică a comunei Sâg;

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, prin dezvoltarea reţelelor de utilităţi;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu decizia pentru proiectul depus: *nu este necesară elaborarea SEICA*, decizie eliberată de către Administrația Națională Apele Române, înregistrată la A.P.M. Sălaj cu nr. 655 din 30.01.2024, decizie justificată prin următoarele: *lucrările prevăzute în proiect, nu vor avea impact asupra corpurilor de apă;*

**Amplasament:** intrav. sat. Mal, com. Sâg, jud. Sălaj, curs de apă Valea Mal (II.2.005.01.00.00.0).

**Corp de apă de suprafață**: RORW2.2.5\_B1, Ban și afluenți.

**Corp de apă subteran**: adâncime, ROCR08, Arad-Oradea-Satu Mare

* Respectarea măsurilor și condiţiilor de realizare a proiectului în conformitate cu **Avizul de gospodărire a apelor proiect** eliberat de A.N. Apele Române, Administrația Bazinală de Apă Someș- Tisa Sistemul de Gospodărire a Apelor Sălaj

***Avizul de gospodărire a apelor se emite cu următoarele condiții:***

1.Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2.Pentru ca **subtraversarea** să poată fi identificate în teren, poziţia acesteia **va fi marcată prin cel puţin două repere (borne)**.

3.Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

4.Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.

5.În cazul redimensionării podului, în corelare cu prevederile legale HG nr. 846/2010, se va redimensiona și lucrarea de traversare cu conductă de apă ancorată de acesta.

6.Se interzice evacuarea de ape uzate, deșeuri și alte substanțe poluatoare în apele de suprafață sau subterane.

7.Să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase.

8.Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.

9.În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

10.Recepția lucrărilor se va face în prezența delegatului Sistemului de Gospodărire a Apelor Sălaj.

11.În cazul în care apar modificări ce impun schimbarea soluțiilor avizate, beneficiarul investiției va solicita *Aviz de gospodărire a apelor modificator*, conform Ordinului MAP nr. 828/04.07.2019.

12. Respectarea OUG nr. 52 din 31 mai 2023 pentru modificarea şi completarea unor acte normative din domeniul apelor, Articolul I: Legea apelor nr. 107/1996, cu modificările şi completările ulterioare, se modifică şi se completează, astfel, la articolul 81, se introduce alineatul (34): *Pentru utilizarea domeniului public, în vederea traversării/subtraversării bunurilor administrate de Administraţia Naţională «Apele Române», se instituie un tarif de utilizare.*

13.La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

***Caracteristicile proiectului si/sau condiţiile de realizare a proiectului:***

- Respectarea prevederilor avizului de gospodărire a apelor, eliberat de Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate și autorizate, conform prevederilor, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului, ulterior finalizării lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţie de mediu.

    Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**Dr. ing. Aurica GREC**

**Şef Serviciu Avize, Acorduri, Autorizații,**

ing. Gizella BALINT

**Întocmit,**

ing. Claudia SANDOR